CELEX: 32022D0368
Language: lv
Date: 2022-02-18 00:00:00
Title: Eiropas Centrālās bankas Lēmums (ES) 2022/368 (2022. gada 18. februāris), ar ko groza Lēmumu (ES) 2015/2218 par procedūru, kādā darbiniekiem nepiemēro pieņēmumu, ka tiem ir būtiska ietekme uz uzraudzītās kredītiestādes riska profilu (ECB/2022/6)

4.3.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 69/117
               
            
         EIROPAS CENTRĀLĀS BANKAS LĒMUMS (ES) 2022/368
         (2022. gada 18. februāris),
         ar ko groza Lēmumu (ES) 2015/2218 par procedūru, kādā darbiniekiem nepiemēro pieņēmumu, ka tiem ir būtiska ietekme uz uzraudzītās kredītiestādes riska profilu (ECB/2022/6)
         EIROPAS CENTRĀLĀS BANKAS PADOME,
         ņemot vērā Līgumu par Eiropas Savienības darbību un jo īpaši tā 127. panta 6. punktu un 132. pantu,
         ņemot vērā Padomes Regulu (ES) Nr. 1024/2013 (2013. gada 15. oktobris), ar ko Eiropas Centrālajai bankai uztic īpašus uzdevumus saistībā ar politikas nostādnēm, kas attiecas uz kredītiestāžu prudenciālo uzraudzību (1), un jo īpaši tās 4. panta 3. punktu,
         tā kā:
         
                     (1)
                  
                  
                     Ar Komisijas Deleģēto regulu (ES) Nr. 604/2014 (2) tika noteikti kvalitatīvi un kvantitatīvi kritēriji, lai noteiktu to darbinieku kategorijas, kuru profesionālajai darbībai ir būtiska ietekme uz iestādes riska profilu. Ar to arī tika izveidota procedūra, saskaņā ar kuru iestāde var noteikt, ka, lai gan darbinieks atbilst kvantitatīvajiem kritērijiem, netiek uzskatīts, ka viņa profesionālajai darbībai ir būtiska ietekme uz iestādes riska profilu, un ka, pamatojoties uz šādu lēmumu, iestāde var kompetentajām iestādēm paziņot vai lūgt tām atļauju attiecīgajam darbiniekam nepiemērot pieņēmumu, ka viņa profesionālajai darbībai ir būtiska ietekme uz iestādes riska profilu. ECB, kas atbild par to, lai nodrošinātu, ka tās tiešā uzraudzībā esošās iestādes noteikumus par darbinieku identifikāciju piemēro saskaņoti, aizsargājot šādas identifikācijas drošumu, pieņēma Eiropas Centrālās bankas Lēmumu (ES) 2015/2218 (ECB/2015/38) (3), lai viestu skaidrību par darbinieku izslēgšanas procedūru, kā noteikts Deleģētās regulas (ES) Nr. 604/2014 4. pantā.
                  
               
                     (2)
                  
                  
                     Pēc grozījumu veikšanas Eiropas Parlamenta un Padomes Direktīvā 2013/36/ES (4) Deleģētās regulas (ES) Nr. 604/2014 piemērošana attiecībā uz kredītiestādēm tika atcelta un 2021. gada 14. jūnijā aizstāta ar Komisijas Deleģēto regulu (ES) 2021/923 (5), kurā atspoguļoti jaunu regulatīvo tehnisko standartu projekti, definējot jēdzienus “vadības atbildība”, “kontroles funkcijas”, “būtiskas sabiedrības struktūrvienības” un “būtiska ietekme uz būtiskas sabiedrības struktūrvienības riska profilu” un nosakot Direktīvas 2013/36/ES 94. panta 2. punkta c) apakšpunktā minētos darbiniekus vai darbinieku kategorijas. Deleģētā regula (ES) 2021/923 arī atceļ paziņošanas procedūru un nosaka kritērijus ārkārtas apstākļu novērtēšanai saskaņā ar Deleģētās regulas (ES) 2021/923 6. panta 4. punktu.
                  
               
                     (3)
                  
                  
                     Lai nodrošinātu juridisko noteiktību tām kredītiestādēm, kuras pirms šā lēmuma stāšanās spēkā iesniegušas paziņojumus un pieteikumus saskaņā ar Deleģēto regulu (ES) Nr. 604/2014 vai iepriekšēja apstiprinājuma lūgumus saskaņā ar Deleģēto regulu (ES) 2021/923, jānosaka pārejas pasākumi.
                  
               
                     (4)
                  
                  
                     Tādēļ attiecīgi jāgroza Lēmums (ES) 2015/2218 (ECB/2015/38),
                  
               IR PIEŅĒMUSI ŠO LĒMUMU.
         
            1. pants
            Grozījumi
            Lēmumu (ES) 2015/2218 (ECB/2015/38) groza šādi:
            
                        1)
                     
                     
                        ar šādu pantu aizstāj 1. pantu:
                        
                           “1. pants
                           Piemērošanas joma
                           Ar šo lēmumu tiek noteiktas procedūras iepriekšēja apstiprinājuma lūgumam, ko uzraudzītās kredītiestādes iesniedz ECB, lai darbiniekiem vai darbinieku kategorijām nepiemērotu pieņēmumu, saskaņā ar kuru tie tiek identificēti, pamatojoties uz Komisijas Deleģētās regulas (ES) 2021/923 (*1) 6. pantā noteiktajiem kvantitatīvajiem kritērijiem.
                        
                        
                           (*1)  Komisijas Deleģētā regula (ES) 2021/923 (2021. gada 25. marts), ar ko papildina Eiropas Parlamenta un Padomes Direktīvu 2013/36/ES attiecībā uz regulatīvajiem tehniskajiem standartiem, kuros noteikti kritēriji, pēc kuriem definē vadītāja atbildību, kontroles funkcijas, būtiskas sabiedrības struktūrvienības un būtisku ietekmi uz būtiskas sabiedrības struktūrvienības riska profilu, un noteikti kritēriji to darba ņēmēju vai darba ņēmēju kategoriju identificēšanai, kuru profesionālajai darbībai ir tāda ietekme uz iestādes riska profilu, kas ir salīdzinoši tikpat būtiska kā iepriekš minētās direktīvas 92. panta 3. punktā minētajiem darba ņēmējiem vai darba ņēmēju kategorijām (OV L 203, 9.6.2021., 1. lpp.).”;"
                        
                     
                  
                        2)
                     
                     
                        ar šādu punktu aizstāj 2. panta 3. punktu:
                        
                                    “3)
                                 
                                 
                                    “identificētie darbinieki” ir: a) visi uzraudzītās kredītiestādes darbinieki un darbinieku kategorijas, kuru profesionālajai darbībai ir būtiska ietekme uz kredītiestādes riska profilu un kuras norādītas Direktīvas 2013/36/ES 92. panta 3. punkta a)–c) apakšpunktā; un b) visi pārējie darbinieki un darbinieku kategorijas, kuras nav skaidri norādītas Direktīvas 2013/36/ES 92. panta 3. punkta a)–c) apakšpunktā un kuru profesionālajai darbībai ir tāda ietekme uz uzraudzītās kredītiestādes riska profilu, kas ir salīdzinoši tikpat būtiska kā saskaņā ar Deleģētās regulas (ES) 2021/923 4. pantu identificēto darbinieku vai darbinieku kategoriju ietekme.”;
                                 
                              
                  
                        3)
                     
                     
                        šādi groza 3. pantu:
                        
                                    a)
                                 
                                 
                                    ar šādu tekstu aizstāj 1. punkta ievaddaļu:
                                    
                                       “1.   Deleģētās regulas (ES) 2021/923 6. panta 3. punktā minētajā iepriekšēja apstiprinājuma lūgumā ietver šādu informāciju par iepriekšējā finanšu gada beigām un par kārtējo finanšu gadu:”;
                                    
                                 
                              
                                    b)
                                 
                                 
                                    ar šādiem apakšpunktiem aizstāj 1. punkta e) un f) apakšpunktu:
                                    
                                                “e)
                                             
                                             
                                                to darbinieku skaits, kas identificēti, pamatojoties uz Direktīvas 2013/36/ES 92. panta 3. punkta a) un b) apakšpunktā un Deleģētās regulas (ES) 2021/923 5. pantā noteiktajiem kvalitatīvajiem kritērijiem;”
                                             
                                          
                                                “f)
                                             
                                             
                                                to darbinieku skaits, kas identificēti, pamatojoties vienīgi uz kvantitatīvajiem kritērijiem, kas noteikti Direktīvas 2013/36/ES 92. panta 3. punkta c) apakšpunktā un Deleģētās Regulas (ES) 2021/923 6. pantā, kopā ar norādi par to, kurā no Direktīvas 2013/36/ES 92. panta 3. punkta c) apakšpunktā vai Deleģētās regulas (ES) 2021/923 6. panta 1. punkta a) vai b) apakšpunktā noteiktajām kategorijām iekļauts katrs identificētais darbinieks;”;
                                             
                                          
                              
                                    c)
                                 
                                 
                                    ar šādu tekstu aizstāj 2. punkta ievaddaļu:
                                    
                                       “2.   Deleģētās regulas (ES) 2021/923 6. panta 3. punktā minētajā iepriekšēja apstiprinājuma lūgumā par katru darbinieku, attiecībā uz kuru tiek lūgts piemērot Deleģētās regulas (ES) 2021/923 6. panta 2. punktu, iekļauj šādu informāciju:”;
                                    
                                 
                              
                                    d)
                                 
                                 
                                    ar šādu apakšpunktu aizstāj 2. punkta d) apakšpunktu:
                                    
                                                “d)
                                             
                                             
                                                atlīdzības kopsumma euro un mainīgās un nemainīgās atlīdzības daļas koeficients, kas darbiniekam piešķirta atsauces gadā;”;
                                             
                                          
                              
                                    e)
                                 
                                 
                                    ar šādu apakšpunktu aizstāj 2. punkta f) apakšpunktu:
                                    
                                                “f)
                                             
                                             
                                                kvantitatīvie kritēriji, pamatojoties uz kuriem, darbinieks tika uzskatīts par identificētu darbinieku (Deleģētās regulas (ES) 2021/923 6. panta 1. punkta a) vai b) apakšpunkts);”;
                                             
                                          
                              
                                    f)
                                 
                                 
                                    ar šādu apakšpunktu aizstāj 2. punkta g) apakšpunktu:
                                    
                                                “g)
                                             
                                             
                                                kritērijus, uz kuru pamata attiecībā uz darbinieku tiek lūgts iepriekšējs apstiprinājums saskaņā ar Deleģētās regulas (ES) 2021/923 6. panta 3. punktu (Deleģētās regulas (ES) 2021/923 6. panta 2. punkta a) vai b) apakšpunkts).”;
                                             
                                          
                              
                                    g)
                                 
                                 
                                    ar šādu punktu aizstāj 3. punktu:
                                    
                                       “3.   Deleģētās regulas (ES) 2021/923 6. panta 3. punktā minētajā iepriekšēja apstiprinājuma lūgumā iekļauj gada iekšējās vai ārējās revīzijas novērtējuma ziņojumu par identificēto darbinieku identifikācijas procesu un tā rezultātiem attiecībā uz katru darbinieku, par kuru saskaņā ar Deleģētās regulas (ES) 2021/923 6. panta 3. punktu lūgts iepriekšējs apstiprinājums.”;
                                    
                                 
                              
                  
                        4)
                     
                     
                        šādi groza 4. pantu:
                        
                                    a)
                                 
                                 
                                    virsrakstu aizstāj ar šādu:
                                    “Dokumenti, kas vajadzīgi, lai pamatotu, ka darbinieks vai darbinieku kategorija veic profesionālo darbību un ir tiesīgs pieņemt lēmumus tikai uzņēmējdarbības vienībā, kas nav būtiska uzņēmējdarbības vienība”;
                                 
                              
                                    b)
                                 
                                 
                                    ar šādu tekstu aizstāj 1. punkta ievaddaļu:
                                    
                                       “1.   Lūdzot Deleģētās regulas (ES) 2021/923 6. panta 3. punktā minēto iepriekšējo apstiprinājumu, uzraudzītās kredītiestādes iesniedz ECB šādus dokumentus, lai pamatotu, ka darbinieks vai darbinieku kategorija, kurā iekļauts darbinieks, veic profesionālo darbību un ir tiesīgs pieņemt lēmumus tikai uzņēmējdarbības vienībā, kas nav būtiska uzņēmējdarbības vienība, kā norādīts Deleģētās regulas (ES) 2021/923 6. panta 2. punkta a) apakšpunktā:”;
                                    
                                 
                              
                                    c)
                                 
                                 
                                    šādu da) apakšpunktu iekļauj 1. punktā:
                                    
                                                “da)
                                             
                                             
                                                paziņojumu, kurā pamatots, kāpēc uzņēmējdarbības vienība citādi netiek uzskatīta par tādu, kam ir būtiska ietekme uz uzraudzītās kredītiestādes iekšējo kapitālu;”;
                                             
                                          
                              
                                    d)
                                 
                                 
                                    ar šādu apakšpunktu aizstāj 1. punkta e) apakšpunktu:
                                    
                                                “e)
                                             
                                             
                                                paziņojumu, kurā paskaidrots, kādēļ uzraudzītā kredītiestāde plāno piešķirt darbiniekam vai darbinieku kategorijai, kurā iekļauts darbinieks, atlīdzību, kas atbilst Deleģētās regulas (ES) 2021/923 6. panta 1. punktā noteiktajiem kritērijiem, lai gan darbinieks vai darbinieku kategorija, kurā iekļauts darbinieks, veic profesionālo darbību nebūtiskā uzņēmējdarbības vienībā;”;
                                             
                                          
                              
                                    e)
                                 
                                 
                                    ar šādu apakšpunktu aizstāj 1. punkta f) apakšpunktu:
                                    
                                                “f)
                                             
                                             
                                                pamatotu paziņojumu, kurā paskaidrots, kādēļ darbinieks vai darbinieku kategorija, kurā iekļauts darbinieks, neatbilst kvalitatīvajiem kritērijiem, kas noteikti Direktīvas 2013/36/ES 92. panta 3. punkta a) un b) apakšpunktā un Deleģētās regulas (ES) 2021/923 5. pantā;”;
                                             
                                          
                              
                                    f)
                                 
                                 
                                    ar šādu g) apakšpunktu papildina 1. punktu:
                                    
                                                “g)
                                             
                                             
                                                detalizētu un visaptverošu paziņojumu, kurā paskaidrots, kāpēc uzņēmējdarbības vienība nav galvenā darbības joma, kā definēts Eiropas Parlamenta un Padomes Direktīvas 2014/59/ES (*2) 2. panta 1. punkta 36) apakšpunktā vai kā definēts jebkurā deleģētā aktā, kuru Komisija pilnvarota pieņemt saskaņā ar minētās direktīvas 2. panta 2. punktu.
                                             
                                          
                                       (*2)  Eiropas Parlamenta un Padomes Direktīva 2014/59/ES (2014. gada 15. maijs), ar ko izveido kredītiestāžu un ieguldījumu brokeru sabiedrību atveseļošanas un noregulējuma režīmu un groza Padomes Direktīvu 82/891/EEK un Direktīvas 2001/24/EK, 2002/47/EK, 2004/25/EK, 2005/56/EK, 2007/36/EK, 2011/35/ES, 2012/30/ES un 2013/36/ES, un Eiropas Parlamenta un Padomes Regulas (ES) Nr. 1093/2010 un (ES) Nr. 648/2012 (OV L 173, 12.6.2014., 190. lpp.).”;"
                        
                                 
                              
                  
                        5)
                     
                     
                        šādi groza 5. pantu:
                        
                                    a)
                                 
                                 
                                    virsrakstu aizstāj ar šādu:
                                    “Dokumenti, kas vajadzīgi, lai pamatotu, ka darbinieka vai darbinieku kategorijas profesionālajai darbībai nav nozīmīgas ietekmes uz būtiskas uzņēmējdarbības vienības riska profilu”;
                                 
                              
                                    b)
                                 
                                 
                                    ar šādu tekstu aizstāj 1. punkta ievaddaļu:
                                    
                                       “1.   Lūdzot Deleģētās regulas (ES) 2021/923 6. panta 3. punktā minēto iepriekšējo apstiprinājumu, uzraudzītās kredītiestādes iesniedz ECB šādus dokumentus, lai pamatotu, ka darbinieka vai darbinieku kategorijas, kurā iekļauts darbinieks, profesionālajai darbībai nav nozīmīgas ietekmes uz būtiskas uzņēmējdarbības vienības riska profilu, kā minēts Deleģētās regulas (ES) 2021/923 6. panta 2. punkta b) apakšpunktā:”;
                                    
                                 
                              
                                    c)
                                 
                                 
                                    ar šādu apakšpunktu aizstāj 1. punkta c) apakšpunktu:
                                    
                                                “c)
                                             
                                             
                                                detalizētu aprakstu par Deleģētās regulas (ES) 2021/923 3. pantā noteiktajiem kritērijiem, kas izmantoti, lai novērtētu, ka attiecīgā darbinieka vai darbinieku kategorijas, kurā iekļauts darbinieks, profesionālajai darbībai nav nozīmīgas ietekmes uz būtiskās uzņēmējdarbības vienības riska profilu, norādot, kā šie kritēriji piemēroti un kā ņemti vērā visi attiecīgie riska un darba rezultātu rādītāji, kas izmantoti iekšējās riska novērtēšanas vajadzībām;”;
                                             
                                          
                              
                                    d)
                                 
                                 
                                    ar šādu apakšpunktu aizstāj 1. punkta d) apakšpunktu:
                                    
                                                “d)
                                             
                                             
                                                paziņojumu, kurā paskaidrots, kādēļ uzraudzītā kredītiestāde piešķīra darbiniekam vai darbinieku kategorijai, kurā iekļauts darbinieks, atlīdzību, kas atbilst Deleģētās regulas (ES) 2021/923 6. panta 1. punktā noteiktajiem kritērijiem, lai gan darbiniekam nav nozīmīgas ietekmes uz būtiskās uzņēmējdarbības vienības riska profilu;”;
                                             
                                          
                              
                                    e)
                                 
                                 
                                    ar šādu apakšpunktu aizstāj 1. punkta e) apakšpunktu:
                                    
                                                “e)
                                             
                                             
                                                pamatotu paziņojumu, kurā paskaidrots, kādēļ attiecīgais darbinieks vai darbinieku kategorija, kurā iekļauts darbinieks, neatbilst kvalitatīvajiem kritērijiem, kas noteikti Direktīvas 2013/36/ES 92. panta 3. punkta a) un b) apakšpunktā un Deleģētās regulas (ES) 2021/923 5. pantā.”;
                                             
                                          
                              
                  
                        6)
                     
                     
                        šādi groza 6. pantu:
                        
                                    a)
                                 
                                 
                                    ar šādu tekstu aizstāj 1. punkta ievaddaļu:
                                    
                                       “1.   Lūdzot Deleģētās regulas (ES) 2021/923 6. panta 3. punktā minēto iepriekšējo apstiprinājumu attiecībā uz darbinieku, kam iepriekšējā finanšu gadā vai par iepriekšējo finanšu gadu piešķirta EUR 1 000 000 vai lielāka kopējā atlīdzība, uzraudzītās kredītiestādes ECB iesniedz šādus dokumentus, kas pamato Deleģētās regulas (ES) 2021/923 6. panta 4. punktā minētos ārkārtas apstākļus:”;
                                    
                                 
                              
                                    b)
                                 
                                 
                                    ar šādu apakšpunktu aizstāj 1. punkta b) apakšpunktu:
                                    
                                                “b)
                                             
                                             
                                                detalizētu aprakstu par jebkuriem ārkārtas apstākļiem saistībā ar attiecīgo darbinieku, kas paskaidro, kāpēc uzraudzītā kredītiestāde piešķīra darbiniekam EUR 1 000 000 vai lielāku atlīdzību, lai gan darbiniekam nav būtiskas ietekmes uz uzraudzītās kredītiestādes riska profilu.”;
                                             
                                          
                              
                  
                        7)
                     
                     
                        svītro 7. pantu;
                     
                  
                        8)
                     
                     
                        ar šādu pantu aizstāj 8. pantu:
                        
                           “8. pants
                           Iepriekšēja apstiprinājuma lūgumu iesniegšanas laiks
                           Deleģētās regulas (ES) 2021/923 6. panta 3. punktā minētos iepriekšēja apstiprinājuma lūgumus iesniedz bez kavēšanās, vēlākais sešu mēnešu laikā pēc iepriekšējā finanšu gada beigām.”;
                        
                     
                  
                        9)
                     
                     
                        šādi groza 9. pantu:
                        
                                    a)
                                 
                                 
                                    ar šādu tekstu aizstāj 1. punkta ievaddaļu:
                                    
                                       “1.   Pamatojoties uz informāciju, kas iekļauta Deleģētās regulas (ES) 2021/923 6. panta 3. punktā minētajā iepriekšējā apstiprinājuma lūgumā, ECB novērtē:”;
                                    
                                 
                              
                                    b)
                                 
                                 
                                    ar šādu apakšpunktu aizstāj 1. punkta b) apakšpunktu:
                                    
                                                “b)
                                             
                                             
                                                pamatojumu, balstoties uz kuru uzraudzītā kredītiestāde noteikusi, ka attiecīgais darbinieks vai darbinieku kategorija, kurā darbinieks iekļauts, atbilst kādam no nosacījumiem, kas noteikti Deleģētās regulas (ES) 2021/923 6. panta 2. punktā;”;
                                             
                                          
                              
                                    c)
                                 
                                 
                                    ar šādiem punktiem aizstāj 1. punkta c) apakšpunkta i) un ii) punktu:
                                    
                                                “i)
                                             
                                             
                                                vai uzraudzītā kredītiestāde pienācīgi ņēmusi vērā attiecīgi Deleģētās regulas (ES) 2021/923 6. panta 2. punkta a) apakšpunktā vai Deleģētās regulas (ES) 2021/923 6. panta 2. punkta b) apakšpunktā izklāstīto nosacījumu; un
                                             
                                          
                                                ii)
                                             
                                             
                                                vai uzraudzītā kredītiestāde pierādījusi, ka attiecīgā darbinieka vai darbinieku kategorijas, kurā iekļauts darbinieks, attiecībā uz kuru iesniegts Deleģētās regulas (ES) 2021/923 6. panta 3. punktā minētais iepriekšēja apstiprinājuma lūgums, ietekme uz iestādes riska profilu nav salīdzinoši tikpat būtiska kā Direktīvas 2013/36/ES 92. panta 3. punkta a), b) vai c) apakšpunktā minēto darbinieku kategoriju ietekme;”;
                                             
                                          
                              
                                    d)
                                 
                                 
                                    ar šādu apakšpunktu aizstāj 1. punkta d) apakšpunktu:
                                    
                                                “d)
                                             
                                             
                                                attiecībā uz iepriekšēja apstiprinājuma lūgumiem par darbiniekiem, kam piešķirta EUR 1 000 000 vai lielāka atlīdzība, – vai attiecas ārkārtas apstākļi. Šādos gadījumos ECB pirms lēmuma pieņemšanas par sākotnējā novērtējuma rezultātiem informē Eiropas Banku iestādi.”;
                                             
                                          
                              
                                    e)
                                 
                                 
                                    ar šādu punktu aizstāj 2. punktu:
                                    
                                       “2.   ECB pieņem lēmumu trīs mēnešu laikā pēc visu dokumentu saņemšanas.”;
                                    
                                 
                              
                                    f)
                                 
                                 
                                    svītro 3. punktu;
                                 
                              
                  
                        10)
                     
                     
                        ar šādu punktu aizstāj 10. panta 1. punktu:
                        
                           “1.   Deleģētās regulas (ES) 2021/923 6. panta 3. punktā minētais ECB sniegtais iepriekšējais apstiprinājums attiecas uz darbinieka pienākumu izpildi finanšu gadā pēc tā finanšu gada, kurā uzraudzītajai kredītiestādei paziņots ECB uzraudzības lēmums ar apstiprinājumu.”
                        
                     
                  
         
            2. pants
            Pārejas noteikumi
            
               1.   Saskaņā ar Deleģētās regulas (ES) Nr. 604/2014 4. panta 4. punktu iesniegtajiem paziņojumiem un saskaņā ar minētās deleģētās regulas 4. panta 5. punktu iesniegtajiem iepriekšēja apstiprinājuma pieteikumiem, kas iesniegti pirms 2021. gada 14. jūnija, turpina piemērot Lēmumā (ES) 2015/2218 (ECB/2015/38) noteiktās procedūras un prasības, kā tās piemēro pirms šā lēmuma spēkā stāšanās dienas.
            
            
               2.   Saskaņā ar Deleģētās regulas (ES) 2021/923 6. panta 3. punktu iesniegtajiem iepriekšēja apstiprinājuma lūgumiem piemēro Lēmumā (ES) 2015/2218 (ECB/2015/38) noteiktās procedūras un prasības, kā tās piemēro pirms šā lēmuma spēkā stāšanās dienas.
            
         
         
            3. pants
            Stāšanās spēkā
            Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
         
         
            Frankfurtē pie Mainas, 2022. gada 18. februārī
            
               
                  ECB prezidente
               
               Christine LAGARDE
            
         
         
            (1)  OV L 287, 29.10.2013., 63. lpp.
         
         
            (2)  Komisijas Deleģētā regula (ES) Nr. 604/2014 (2014. gada 4. marts), ar ko papildina Eiropas Parlamenta un Padomes Direktīvu 2013/36/ES attiecībā uz regulatīvajiem tehniskajiem standartiem par kvalitātes un attiecīgiem kvantitātes kritērijiem, kas vajadzīgi, lai noteiktu to darbinieku kategorijas, kuru profesionālajai darbībai ir būtiska ietekme uz iestādes riska profilu (OV L 167, 6.6.2014., 30. lpp.).
         
            (3)  Eiropas Centrālās bankas Lēmums (ES) 2015/2218 (2015. gada 20. novembris) par procedūru, kādā darbiniekiem nepiemēro pieņēmumu, ka tiem ir būtiska ietekme uz uzraudzītās kredītiestādes riska profilu (ECB/2015/38) (OV L 314, 1.12.2015., 66. lpp.).
         
            (4)  Eiropas Parlamenta un Padomes Direktīva 2013/36/ES (2013. gada 26. jūnijs) par piekļuvi kredītiestāžu darbībai un kredītiestāžu un ieguldījumu brokeru sabiedrību prudenciālo uzraudzību, ar ko groza Direktīvu 2002/87/EK un atceļ Direktīvas 2006/48/EK un 2006/49/EK (OV L 176, 27.6.2013., 338. lpp.).
         
            (5)  Komisijas Deleģētā regula (ES) 2021/923 (2021. gada 25. marts), ar ko papildina Eiropas Parlamenta un Padomes Direktīvu 2013/36/ES attiecībā uz regulatīvajiem tehniskajiem standartiem, kuros noteikti kritēriji, pēc kuriem definē vadītāja atbildību, kontroles funkcijas, būtiskas sabiedrības struktūrvienības un būtisku ietekmi uz būtiskas sabiedrības struktūrvienības riska profilu, un noteikti kritēriji to darba ņēmēju vai darba ņēmēju kategoriju identificēšanai, kuru profesionālajai darbībai ir tāda ietekme uz iestādes riska profilu, kas ir salīdzinoši tikpat būtiska kā iepriekš minētās direktīvas 92. panta 3. punktā minētajiem darba ņēmējiem vai darba ņēmēju kategorijām (OV L 203, 9.6.2021., 1. lpp.).